VS002355
Datum: 2001-12-24T01:00:00.000+01:00
datum_sodbe_i_stopnje: 2007-08-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 10.849,61 EUR (primerna odškodnina), brez upoštevanja soprispevka oškodovanke in že plačane akontacije zavarovalnice
opombe: II Ips 514/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 60 do 65 let

Desničarka.

## Škodni dogodek

Nesreča – zdrs in padec na poledenelih tleh pri izstopu iz sanitarij na bencinskem servisu. Soodgovornost tožnice je bila ocenjena na 20%.

## Poškodba

Zlom zapestnega okrajka desne radialne kosti na tipičnem mestu z intraartikularnim zlomom in impakcijo.

## Telesne bolečine

4.172,83 EUR Po oceni izvedenca je utrpela hudo telesno poškodbo. Hude stalne bolečine – 4 dni, srednje hude stalne bolečine – 6 dni, občasne hude bolečine – 10 dni, lahke bolečine – 1 mesec. Nosi zapestno opornico, še vedno trpi bolečine ob spremembi vremena in ob naporih.

#### Hospitalizacija

Ne, v kirurški ambulanti je bila opravljena le uravnava preloma in namestitev dokomolčne mavčne longete v splošni anesteziji, dobila je mitelo.

#### Rehabilitacija

Razgibavanje zapestja.

#### Nevšečnosti med zdravljenjem

Neugoden prevoz v bolnico in pregled pri kirurgu, splošna anestezija, longeto je nosila 36 dni, ker se prelom ni zarasel je dobila zapestno opornico. Mavec je nosila 5 tednov. Kontrolni pregledi pri specialistu in izbranem zdravniku, več RTG, jemanje analgetikov, razgibavanje.

## Strah

834,58 EUR Primarni strah zmerno močen – ob poškodbi in kratek čas po poškodbi, sekundarni srednje hud strah – 10 dni, zaskrbljenost – do konca zdravljenja.

## Zmanjšanje življenjske aktivnosti

5,842,10 EUR ZŽA je 10%. Omejitev gibljivosti zapestja za več kor 1/3 normalne, neugodno zraščen zlom z deformacijo in kontrakturo desnega zapestja, oslabljena groba moč prijema desnice (je desničarka). Nesposobnost za opravljanje grobih gospodinjskih del, prenašanje in dvigovanje (čiščenje oken, ročno pranje, likanje), za delo okoli hiše in na vrtu, za prinašanje težjih bremen iz trgovine.

---

ZOR člen 200, 203